 Csamad Cali Shire wuxuu magaalada Boosaaso ka tegay wakhtigii uu dhamaaday dagaalkii ay Puntland la gashay ciidamadii Sheekh Maxamed Siciid Attam, dagaalkaasoo uu isagu ahaa ninka hogaaminayey, kuna soo afmeeray guul uu Madaxwyne Faroole sheegay in maamulkiisu uu kaga adkaaday kooxihii ka soo horjeeday hogaankiisa, haddaba, waxaa iminka la is weydiinayaa socdaalka Ini Cali Shire uu ku yimid Boosaaso ma wuxuu la mid yahay kii sanadkii hore oo markana muxuu u socdaa in uu soo afjaro dagaal uu la galo nimanka Siwaaqroon ee maamulka madaxa banana sheegtay, mise wuxuu u ceeb qarinayaa Madaxweyne Faroole oo ilaaway Puntland inteeda kale oo isku koobay magaalada Garoowe ee Gobolka Nugaal, mudo 2 sanadood ahna aan gaarin Birta Dheer iyo Sinijiif oo ah 2 tuulo oo garoowe ka aad ugu dhow, iskaba daa in uu booqdo magaalooyinka dhibaatooyinka amni xumo ay ku soo noqnoqonayeen ee Boosaaso, Gaalkacyo iyo Qardho. 